Poliția elenă a reținut pe aeroportul din Atena un grup de migranţi care se dădeau sportivi români.
Nouă migranți care se dădeau drept echipă de volei din România au fost arestați pe aeroportul din Atena. Cei nouă bărbaţi din Siria se îndreptau spre Viena. Acesta este al treilea incident de acest gen în ultimii doi ani.
Nouă migranți din Siria s-au prezentat drept o echipă de volei din România în momentul în care au fost depistați și arestați, ulterior, pe aeroportul din Atena, potrivit DPA, citată de Infomigrants. "Echipa" încerca să ajungă în Austria, iar cei 9 sirieni aveau asupra lor acte de identitate false care le atribuiau cetăţenie română.Acesta este al treilea caz de acest gen. Poliția elenă a reținut, între septembrie 2019 şi martie 2020, mai mulți migranți care încercau să fenteze vameșii greci dându-se drept drept jucători de volei şi de handbal. Aceştia voiau să plece din Atena în Elveţia şi, respectiv, în Austria. Sursa citată precizează că unele grupări de traficanți au încercat deja să transporte migranţi în acest mod în Europa Centrală.Prețul unui act fals pentru călătorie variază 500 şi 3.000 de euro pe piața neagră din Grecia, în funcție de calitate, precizează surse din cadrul poliţiei elene.